Jean Henri Becays Ferrand
<s>Jean Henri Becays Ferrand ili Jean Marie Begais Ferrand de la Caussade (10. septembar 1736 – 28. novembar 1805) bio je francuski vojskovođa koji se istaknuo na početku Rata Prve koalicije</s>

<s>Rođen u plemićkoj porodici, još kao dijete se priključio kraljevskoj vojsci i njenoj pukovnijiNormandie, te kao 10-godišnji dječak sudjelovao u Ratu za austrijsko nasljedstvo, boreći se kod Lauffelda i Bergen op Zooma.</s><s>Poslije toga je sudjelovao i u Sedmogodišnjem ratu, te je godine 1760. teško ranjen u Kloster Kampena.</s><s>Za svoje je zasluge dobio čin kapetana.</s>

<s>Nakon Revolucije je godine 1791. dobio čin pukovnika te mjesto zapovjednika tvrđave Valenciennes.</s><s>Sljedeće je godine, nakon izbijanja Rata Prve koalicije, zapovijedao lijevim krilom Sjeverne armije u bitci kod Jemappesa.</s><s>U proljeće 1793. godine mu je njen zapovjednik Charles François Dumouriez nakon tajnog sporazuma sa Austrijancima dao nalog da preda tvrđave Condé-sur-l'Escaut i Valenciennes, a što je Ferrand odbio učiniti.</s><s>Nakon bitke kod Famarsa se Ferrand sa dijelom ljudstva našao u Valenciennesu koga je branio tokom dvomjesečne opsade.</s><s>Ona je završena njegovom predajom, uz uvjet da sa ljudstvom bez oružja napusti grad.</s><s>Ferrand je zbog toga, ali i plemićkog porijekla, došao pod sumnju Odbora javnog spasa te je uhapšen i zatvoren.</s><s>Za razliku od mnogih kolega je uspio preživjeti jakobinsku strahovladu te je pušten nakon termidroskog prevrata.</s><s>Napoleon ga je godine 1800. godine imenovao prefektom Meuse-Inférieure, sa koga se mjesta povukao zbog lošeg zdravlja.</s>

<s>Literatura</s>

<s></s>

<s>Francuski vojskovođe
Djeca vojnici</s>

